ပဒသုတ်

(၂)သုတ် ရှိပါသည်။ -သံ၊၃၊၄၀။ သံ၊မြန်၊၃၊၄၂-၃။ သံ၊ဋ္ဌ၊၃၊၁၇ဝ။ သံ၊ဋီ၊၂၊၄၁၀။ -သံယုတ္တနိကာယ၊ မဟာဝဂ္ဂသံယုတ္တ၊ ၁-မဂ္ဂသံယုတ္တ၊ အပ္ပမာဒပေယျာလဝဂ္ဂ၊ ဒုတိယသုတ်။ ဘုရားရှင် ကောသလနိုင်ငံ ... သီတင်းသုံးတော်မူစဉ် ကြည်းကုန်းနေ သတ္တဝါတို့၏ခြေရာသည် ဆင်ခြေရာ၌ ပေါင်းဝင်သကဲ့သို့ ကုသိုလ်တရားအားလုံးတို့သည် အပ္ပမာဒလျှင် အကြောင်းရင်းရှိကုန်၏။ အပ္ပမာဒသည် ကုသိုလ်တရားတို့တွင် အမြတ်ဆုံးဖြစ်ပုံ၊ အပ္ပမာဒရှိသောပုဂ္ဂိုလ်သည် အရိယမဂ္ဂင်တရားကို ဝိဝေကနိဿိတ, ဝိရာဂနိဿိတ, နိရောဓနိဿိတ, ဝေါဿဂ္ဂပရိဏာမီဖြစ်အောင် ပွားများပုံတို့ကို ရဟန်းတို့အား ဘုရားရှင် ဟောတော်မူသည့်သုတ်။ -သံ၊၃၊၂၀၂-၃။ သံ၊မြန်၊၃၊၂၀၈။ သံ၊ဋ္ဌ၊၃၊၂၈၀။ -သံယုတ္တနိကာယ၊ မဟာဝဂ္ဂသံယုတ္တ၊ ၄-ဣန္ဒြိယသံယုတ္တ၊ ၆-သူကရခတဝဂ္ဂ၊ စတုတ္ထသုတ်။ ဘုရားရှင် ကောသလနိုင်ငံ ... သီတင်းသုံးတော်မူစဉ် ကုန်းနေ သတ္တဝါတို့၏ခြေရာသည် ဆင်ခြေရာ၌ပေါင်းဝင်သကဲ့သို့ ဆင်ခြေရာသည်သာ အကြီးဆုံးဖြစ်သကဲ့သို့ သဒ္ဓါ, ဝီရိယ, သတိ, သမာဓိ, ပညာ-ဟူသော ဣန္ဒြေငါးပါး ဓမ္မအဖို့အစုတို့တွင် ပညိန္ဒြေ-ဟူသော ဓမ္မအဖို့အစု၌သာသက်ဝင်ပုံ, ပညိန္ဒြေသာ အမြတ်ဆုံးဖြစ်ပုံကို ရဟန်းတို့အား ဘုရားရှင် ဟောကြားတော်မူသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်